# **Forslag fra Bestyrelsen**

**Bestyrelsen ønsker at lave følgende ændringer til klubbens vedtægter.**

**Nuværende paragraf 4:**

**§4. Bestyrelsen**

Bestyrelsen, som er foreningens øverste ledelse, består dels af formand og kasserer, der vælges på generalforsamlingen for to år ad gangen, samt minimum 4 bestyrelsesmedlemmer, som vælges for et år ad gangen (hvorefter genvalg kan finde sted, dog under hensyntagen til § 6). Foreningens formand har i alle tilfælde af stemmelighed på bestyrelsesmøder den udslagsgivende stemme. Formanden tegner foreningen over for kommunalbestyrelsen, kommunens forvaltning og øvrige myndigheder, foreninger og organisationer. I økonomiske anliggender er det kassereren, som tegner foreningen over for samme instanser.

**Bestyrelsen ønsker at ændre den til følgende:**

**§4. Bestyrelsen**

Bestyrelsen, som er foreningens øverste ledelse, består dels af formand og kasserer, der vælges på generalforsamlingen for to år ad gangen, samt minimum 4 bestyrelsesmedlemmer, som vælges for et år ad gangen (hvorefter genvalg kan finde sted, dog under hensyntagen til § 6). Foreningens formand har i alle tilfælde af stemmelighed på bestyrelsesmøder den udslagsgivende stemme.

Bestyrelsen er beslutningsdygtig, når mindst 50% af bestyrelsen er til stede og enten formanden eller næstformanden er til stede.

For valg til formand og kasserer er det en forudsætning at der kan afleveres ren straffeattest.

Det er formanden og kassereren i foreningen, der har ret til at indgå aftaler på foreningens vegne. Alternativt formanden eller kassereren i en forening med 2 med bestyrelsesmedlemmer.

Ved køb eller salg af fast ejendom skal hele bestyrelsen underskrive aftalen.

Bestyrelsen kan give et udvalg eller en person fuldmagt til at foretage dispositioner på vegne af foreningen.

**Nuværende paragraf 5:**

**§5. Økonomi**

Regnskabet afsluttes hvert år pr. 30. juni. Regnskabet skal revideres af den generalforsamlingsvalgte revisor, som skal være statsautoriseret revisionsvirksomhed. Det reviderede regnskab gøres tilgængeligt for klubbens medlemmer senest 1 uge før generalforsamlingen. Kontante midler, der ikke er nødvendige i foreningens daglige drift skal indsættes i bank lydende på foreningens navn. Over denne konto disponerer kassereren. For foreningens forpligtelser og gæld hæftes kun med foreningens formue

**Bestyrelsen ønsker at ændre den til følgende:**

**§5. Økonomi**

Regnskabet afsluttes hvert år pr. 30. juni. Regnskabet skal revideres af den generalforsamlingsvalgte revisor, som skal være statsautoriseret revisionsvirksomhed. Det reviderede regnskab gøres tilgængeligt for klubbens medlemmer senest 1 uge før generalforsamlingen. Kontante midler, der ikke er nødvendige i foreningens daglige drift skal indsættes i bank lydende på foreningens navn.

Disposition over foreningens bankkonti skal altid være 2 i forening via e-banking. Der kan udstedes kort til kasserer som dog aldrig må være en forenings hovedkonto.

For foreningens forpligtelser og gæld hæftes kun med foreningens formue.

**Nuværende paragraf 6:**

**§6. Generalforsamlingen**

Generalforsamlingen, der er foreningens højeste myndighed, afholdes hvert år i september måned. Indkaldelse skal ske med mindst 8 dages varsel ved opslag i klubhuset samt foreningens hjemmeside med bekendtgørelse af dagsorden jf. §7.

**Bestyrelsen ønsker at ændre den til følgende:**

Generalforsamlingen, der er foreningens højeste myndighed, afholdes hvert år i september måned. Indkaldelse skal ske med mindst 21 dages varsel ved opslag i klubhuset samt foreningens hjemmeside med bekendtgørelse af dagsorden jf. §7.